﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net IUBII FRATI INTRU HRISTOS DOMNUL Biserica Sfântul Nicolae vă invită în zilele de 20 si 21 octombrie 2016 la o intâlnire duhovnicească cu Părintele Ieromonah Pantelimon Șușnea de la Mănăstirea Oașa, Judetul Alba, Romania Părintele va vizita mai multe comunități românești din Statele Unite și Canada și va susține la biserica noastră joi o conferință cu tema „Drumul spre Dumnezeu”, iar vineri va fi prezent la Taina Sfântului Maslu Retras din lume la poalele Munţilor Şureanu, Părintele Pantelimon trăieşte în post şi rugăciune, cu bucuria de a fi alături de fraţii săi întru Hristos Absolvent de Belle Arte, pictor de icoane şi fotograf, părintele este şi un minunat vorbitor, ale cărui cuvinte învăluite de har au salvat de la naufragiu sufletesc mii de tineri PROGRAMUL LITURGIC IN SĂPTĂMÂNA 17 - 23 OCTOMBRIE 2016 JOI 20 OCTOMBRIE: CONFERINTA PARINTELUI PANTELIMON – ora 6 30 PM Vineri 21 OCTOMBRIE: SFÂNTUL MASLU- ora 6 30 PM (invitat special Parintele Pantelimon) Sâmbătă 22 OCTOMBRIE: UTRENIE, SFÂNTA LITURGHIE ȘI PARASTAS – ora 8 30 AM UTRENIA ȘI SFÂNTA LITURGHIE ARHIEREASCĂ DIN ZIUA DE DUMINICĂ, 23 OCTOMBRIE 2016, SE VOR SAVÂRȘI LA MÂNĂSTIREA SFÂNTUL DUMITRU, MIDDLETOWN, NY 7P1r8e o7t8P4a4r4o5h3M–afriixu;s 9D1a7ni5e9l 2D2u5m7i1tre–smcuo b i l Z căzut pe EVANGHELIA DIN DUMINICA A 21 - A DUPA RUSALII iss-a Domnul pilda aceasta: Ieşit-a semănătorul să semene sămânţa sa Şi, semănând el, una a căzut lângă drum şi a fost călcată cu picioarele şi păsările cerului au mâncat-o Şi alta a căzut pe piatră şi, răsărind, s-a uscat, pentru că nu avea umezeală Alta a căzut între spini, iar spinii, crescând cu ea, au înăbuşit-o Iar alta a căzut pe pământul cel bun şi, crescând, a făcut rod însutit Acestea zicând, striga: Cine are urechi de auzit să audă! Şi ucenicii Lui Îl întrebau: Ce înseamnă pilda aceasta? El a zis: Vouă vă este dat să cunoaşteţi tainele Împărăţiei lui Dumnezeu, iar celorlalţi, în pilde, ca, văzând, să nu vadă şi, auzind, să nu înţeleagă Iar pilda aceasta înseamnă: Sămânţa este cuvântul lui Dumnezeu; cea de lângă drum sunt cei care aud, apoi vine diavolul şi ia cuvântul din inima lor, ca nu cumva, crezând, să se mântuiască; iar cea de pe piatră sunt aceia care, auzind cuvântul, îl primesc cu bucurie, dar aceştia nu au rădăcină; ei cred până la o vreme, iar la vreme de încercare se leapădă Cea căzută între spini sunt cei ce aud cuvântul, dar, umblând cu grijile şi cu bogăţia şi cu plăcerile vieţii, se înăbuşă şi nu rodesc Iar cea de pe pământ bun sunt cei care, cu inimă curată şi bună, aud cuvântul, îl păstrează şi rodesc întru răbdare După ce a spus acestea, a strigat: Cine are urechi de auzit să audă! PARINTELE PANTELIMON DE LA OAŞA despre ISPITELE DIAVOLULUI si CAUTAREA LUI DUMNEZEU “Cu diavolul nu joci sah, ca intotdeauna pierzi!” Diavolul nu este o realitate impersonală; nu este o energie negativă care este prezentă în Univers Diavolul este o realitate personală, adică este un înger, o persoană spirituală, care a devenit demon Şi atunci diavolul când vine să-l ispitească pe tânăr, îl ia din mai multe părţi: încearcă cu răul; dacă nu reuşeşte cu răul, încearcă cu binele, să-l împingă în cealaltă extremă Diavolul nu are voie să-i facă rău omului; el este legat de Dumnezeu şi nu are voie să se apropie de om Singurul care poate să-l dezlege pe diavol este însuși omul Şi atunci, diavolul, ca să aibă acces la om, îl momeşte Şi atunci îi propune plăceri Îi propune plăceri gratuite, plăceri păcătoase – că există şi plăceri binecuvântate, bucurii binecuvântate de Dumnezeu Dar îi propune plăceri şi, pe măsură ce omul muşcă momeala şi se împărtăşeşte de plăcere, încet-încet îl dezleagă pe diavol Îl dezleagă asupra lui Şi atunci diavolul, în momentul în care consideră că are suficientă putere ca să dea un atac decisiv, îl loveşte, îl izbeşte pe om În viaţa spirituală nu se merge de capul tău Întotdeauna în viaţa spirituală trebuie să mergi cu povăţuitor De-aia e bine să ai şi duhovnic, ca şi tânăr, pentru că diavolul, în primul rând, este mult mai inteligent decât tine, pentru că este o fiinţă superioară ţie, spirituală El, chiar dacă este diavol, chiar dacă nu mai este înger, totuşi este o fiinţă mult mai inteligentă Atunci, cu diavolul nu joci şah, că întotdeauna pierzi Deci, întâi că este mult mai inteligent decât oricare om, iar în al doilea rând are mult mai multă experiență Tu eşti un om, ai o experienţă limitată Diavolul are toată experienţa de la întemeierea lumii până acum Cunoaşte toate tipologiile umane, toate temperamentele, toate caracterele; deci, oricum e mult mai deştept decât tine Şi atunci nu poţi să-l birui în luptă directă pe diavol Şi atunci trebuie povăţuitor La spovedanie duhovnicul îl ajută pe om și să îndepărteze răul din viaţa lui, delictele, ca să spunem aşa, păcatele, să nu le mai facă, îl ajută, îl povăţuieşte pe calea aceasta, legat de ce trebuie să facă ca să nu mai ajungă la păcat; dar dincolo de asta e foarte importantă partea pozitivă, partea constructivă, de lucrare a binelui, de sfinţire Pentru că poţi la un moment dat să nu mai faci păcate, să nu mai faci păcate din acestea majore Mai ai neputinţe cu gândul, dar nu are numai caracter negativ, de a pedepsi şi de a condamna răul, ci de a construi, de a-l încuraja pe om pe calea sfinţeniei, de a-l duce la dumnezeire Noi avem foarte, foarte mult în faţă de urcat în calea devenirii, foarte mult de dobândit Păi nu numai aşa, să ajungi să nu mai faci păcate, cum spunea părintele Teofil, că cel care nu mai face păcate e la nivelul mortului Nici mortul nu mai face păcate Dacă n-ar exista ispită, n-ar exista nici răsplată Deci pentru noi nu este important să n-ai ispite, noi chiar accentuăm mult dimensiunea asta a luptei spirituale Dacă nu există luptă, nu există nici cununa Şi atunci există ispite în mănăstire, există greutăţi în mănăstire, şi unde nu există greutăţi îţi mai adaugi tu, îţi mai iei tu o greutate, ca nevoinţă Noi apreciem foarte mult dimensiunea aceasta a jertfei, a jertfei personale și în slujba lui Dumnezeu, şi în slujba oamenilor, şi în slujba propriei noastre familii spirituale Şi atunci nu ne este frică de încercări, de greutăţi, pentru că ştim că pe măsura încercărilor sunt şi răsplătirile Dacă n-ar fi ispite, cum zicea un părinte, nimeni nu s-ar mai mântui De fapt, Dumnezeu vrea să-ţi facă un dar Și, ca să-ţi facă un dar, trebuie să-l şi meriţi un pic Şi atunci Dumnezeu îţi dă o încercare, să treci printr-o ispită, printr-o încercare, ca, biruind acea ispită, să poată să-ţi dea cadoul: Uite, ai făcut asta, uite-aici! Şi cadoul întotdeauna este covârşitor de mare în raport cu efortul sau cu greutatea pe care ai avut-o de înfruntat Şi atunci, privind dincolo de greutăţi, nici nu mai vezi greutăţile Am găsit într-o carte o poveste Zicea aşa: L-am căutat pe Dumnezeu şi nu l-am găsit M-am căutat pe mine însumi şi nu m-am găsit Şi când l- am căutat pe fratele meu, i-am găsit pe toţi trei Deci Dumnezeu, dacă îl cauţi, ţi Se descoperă, şi când ţi Se descoperă Dumnezeu nu există bucurie care să se poată compara cu bucuria pe care o ai din întâlnirea cu Dumnezeu Şi atunci, dacă eşti sincer, Dumnezeu nu se joacă de-a v-aţi ascunselea, să Se tot ascundă de tine Dacă Îl cauţi cu sinceritate pe Dumnezeu, Dumnezeu ţi Se descoperă“ 